तर कुनै पनि हालतमा संविधान जोगाउनु छ । त्यसको लागि निर्धारित समयमा तिन वटै तहको निर्वाचन गराउनु छ । त्यसको लागि सत्ता गठबन्धन र प्रतिपक्षी दलहरु सहमतिमा आउनु अपरिहार्य छ । यस्तो संगिन घडिमा देशका प्रमुख दलहरु आरोप प्रत्यारोप र घोचपेचमा मात्र सक्रिय भईरहनु उचित हुदैन । राग, आवेग र आग्रह पालेर बसेर मात्र काम बन्दैन, झन् बिग्रन्छ मात्र । अतः संगै बसेर घनिभूत ढंगले छलफल गरी मन माझेर सहमतिमा पुगे मात्र संविधान बचाउन सकिने छ । नेताहरुले कुनै किसिमले संविधान बचाउन नसके जनता र दुनियाको अगाडि कसरी मुख देखाउने भन्ने कुराको हेक्का राख्नु पर्यो ।
